CELEX: 62017TN0166
Language: fi
Date: 2017-03-08 00:00:00
Title: Asia T-166/17: Kanne 8.3.2017 – EKETA v. komissio

15.5.2017   
            
            
               FI
            
            
               Euroopan unionin virallinen lehti
            
            
               C 151/39
            
         Kanne 8.3.2017 – EKETA v. komissio
   (Asia T-166/17)
   (2017/C 151/50)
   Oikeudenkäyntikieli: kreikka
   
      Asianosaiset
   
   
      Kantaja: Ethniko Kentro Erevnas kai Technologikis Anaptyxis (EKETA) (Thessaloniki, Kreikka) (edustajat: asianajajat V. Christianos ja S. Paliou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan Euroopan komission EKETA:lle perintäilmoituksella 3241615291/29.11.2016 esittämän, tämän SENSATION-hanketta varten saaman 197 799,52 euron määrän palauttamista koskevan vaatimuksen perusteettomaksi 191 039,55 euron määrän osalta
            
         
               —
            
            
               toteamaan 191 039,55 euron määrän tukikelpoiseksi kustannukseksi, jota EKETA ei ole velvollinen palauttamaan Euroopan komissiolle, ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1.
            
            
               Ethniko Kentro Erevnas kai Technologikis Anaptyxis (EKETA) riitauttaa kanteellaan komission perintäilmoituksella 3241615291/29.11.2016 esittämän, maksuosuuteen SENSATION-hankkeessa liittyvän vaatimuksen. Komissio vaati kyseisellä perintäilmoituksella ΕΚΕΤΑ:a palauttamaan 197 799,52 euron osuuden SENSATION-hanketta varten saamastaan tuesta. Vaatimus esitettiin sen jälkeen, kun Euroopan komissio oli suorittanut tarkastuksen kantajan toimitiloissa.
            
         
               2.
            
            
               Kantaja vaatii tässä yhteydessä, että unionin yleinen tuomioistuin lausuu SEUT 272 artiklan perusteella, että perintäilmoituksessa mainitusta määrästä 191 039,55 euron osuus on tukikelpoinen kustannus, jota EKETA ei ole velvollinen palauttamaan komissiolle.
            
         
               3.
            
            
               ΕΚΕΤΑ väittää, että edellä mainittu 191 039,55 euron määrä koostuu tukikelpoisista henkilöstökustannuksista, alihankintakustannuksista ja välillisistä kustannuksista, jotka komissio virheellisesti hylkäsi tukikelvottomina. Kantajan mukaan sille aiheutuneiden kustannusten tukikelpoisuus voidaan osoittaa Euroopan komissiolle paikan päällä suoritetun tarkastuksen yhteydessä ja myöhemmässä kirjeenvaihdossa toimitetulla selvitysaineistolla, jonka se toimittaa myös unionin yleiselle tuomioistuimelle.